मायने रखता है बड़ा बैनर : अमृता राव  
लव यू मिस्टर कलाकार के साथ दो साल बाद बड़े परदे पर वापसी कर रही अमृता का कहना है कि बड़े बैनर बहुत मायने रखते हैं।
राजश्री प्रोडक्शन्स की नई फिल्म लव यू मिस्टर कलाकार के साथ करीब दो साल बाद बड़े परदे पर वापसी कर रही अभिनेत्री अमृता राव का कहना है कि फिल्मी दुनिया में बड़े बैनर बहुत मायने रखते हैं।  अमृता ने कहा, आजकल एक फिल्म को हिट होने के लिए पटकथा के अलावा बैनर की भी जरूरत होती है। फिल्म हिट होने के लिए प्रोमोशन बहुत जरूरी हो गया है।  अमृता ने अपने करियर में बड़े बैनर की कई फिल्मों में काम किया है। इनमें शाहरुख खान की फिल्म मैं हूं ना, श्याम बेनेगल की वेलकम टू सज्जनपुर, सूरज बड़जात्या की विवाह और रमेश तौरानी की इश्क-विश्क शामिल है।